
ДО

ПРЕДСЕДАТЕЛЯ НА  
ОБЩИНСКИ СЪВЕТ
ГР.БУРГАС
ДОКЛАДНА ЗАПИСКА

от

ИНЖ. ЧАНКА КОРАЛСКА – ЗАМ. КМЕТ СИРР ОБЩИНА БУРГАС
ОТНОСНО: Одобряване на Подробен устройствен план – парцеларен план /ПУП – ПП/ за осигуряване на трасе на дъждовен колектор за отводняване на нова улица от о.т.1 – о.т.2 – о.т.3 до о.т.4 за обслужване на имоти в бивш масив 19, местност „Оникилика“, гр. Бургас –извън границите на урбанизираната територия на гр. Бургас.
  УВАЖАЕМИ ОБЩИНСКИ СЪВЕТНИЦИ,
Настоящият подробен устройствен план – парцеларен план /ПУП-ПП/ за трасе на дъждовен колектор е изготвен във връзка с изработване на технически проект за изграждане на нова улица от о.т.1 – о.т.2 – о.т.3 до о.т.4 за обслужване на УПИ II-3860, бивш масив 19, местност „Оникилика“, гр. Бургас в част от ПИ с идентификатор 07079.2.457 по КК на гр. Бургас. Новопроектираната улица ще обслужва имоти в бивш масив 19, местност „Оникилика“, гр. Бургас и ще ги превърже към основната улична артерия на зоната – Градска магистрала II клас, съвпадаща с трасе на републикаснки път I-6 „София-Бургас“.

С разработването на техническия проект за изграждане на улицата са изработени и отделни проектни части – електро, слаботокова и ВиК – водопровод и дъждовна канализация. В част ВиК, трасето на проектанта дъждовна канализация, е предвидена да премине през две ПИ – земеделска територия до заустването си в съществуващо дере с точка на заустване с географски координати B /ширина/ = 42˚35’05.786’’ и L /дължина/ = 27˚25’13.134’’. В тази връзка спазвайки нормативите на чл.59, ал.1 и чл.110, ал.1, т.5 от ЗУТ за частта от трасето на дъждовния колектор попадаща извън урбанизираната територия е нужно да бъде изготвен ПУП-ПП.
Територията, в която попада проектното трасе се намира в устройствена зона 07079/2 съгласно ОУП на гр. Бургас, одобрен с Решение № 51-1 от 21.07.2011г. на Общински съвет – Бургас. Устройствената зона е със следния устройствен режим „Земеделска територия без допустима промяна на предназначението“. Планът за улична регулация за новата улица с осови точки 1, 2, 3 и 4 за обслужване на ПИ в бивша местност „Оникилика“, гр. Бургас е допуснат с Решение № 37-9 от 17.05.2022г. на Общински съвет – Бургас.
Съгласно Наредба № РД-02-20-1 от 05.03.2020г. „За условията и реда за определяне на размерите на разположението на сервитутните ивици и на специалния режим за упражняване на сервитутите на водоснабдителните и канализационните проводи /мрежи/ и съоръжения извън населените места и селищните образувания“, за сервитутна ивица на проектния дъждовен колектор ф 400 е определен сервитут 2x3м. мерено от оста на проектния дъждовен колектор. Като най-пряк път, и единствено възможно техническо решение е избрано проектното трасе да премине през ПИ с идентификатори 07079.2.391 /вид на територията „Земеделска“, НТП „За селскостопански, горски и ведомствен път“, вид собственост „Общинска частна“/, 07079.2.289 /вид на територията „Земеделска“, НТП „За селскостопански, горски и ведомствен път“, вид собственост „Общинска частна“/ до заустване в съществуващо дере – ПИ с идентификатор 07079.2.216 / вид на територията „Земеделска“, НТП „Дере“, вид собственост „Общинска публична“/. Тъй като ширината на земеделските пътища е 6м., определеният сервитут не засяга други имоти, освен тези, през които преминава дъждовният колектор.
Със свое решение № 47-12 от 31.01.2023г., Общински съвет – Бургас на основание чл.124а, ал.1 и чл.124б, ал.1 във връзка с чл.125, ал.1 е допуснал изработването на настоящия подробен устройствен план и е одобрил задание. ПУП-ПП е обнародван в Държавен вестник брой 19 от 28.02.2023г. В законоустановения срок, видно от акт за приключило обявяване  от 29.03.2023г. няма постъпили жалби и възражения.
Окончателния проект на парцеларния план е разгледан на заседание на ОЕСУТ, проведено на 28.03.2023г. и видно от Решение на ОЕСУТ, обективирано в протокол № 6 от 29.03.2023г. по т. 3 от дневния ред, ОЕСУТ изразява положително становище по представения окончателен проект.
За настоящия проект има издадено Решение № БС-51-ЕО / 27.02.2023г. на РИОСВ – Бургас, за преценяване на необходимостта от извършване на екологична оценка, с което контролния орган е решил да не се извършва екологична оценка, както и настоящия план няма вероятност да окаже значително отрицателно въздействие върху дивите птици и местообитанията им, както и върху природните местообитания, популации и местообитания на видове предмет на опазване в защитена зона BG0000270 „Атанасовско езеро“.
Към ПУП-ПП има издадено становище от Басейнова дирекция „Черноморски район“ – гр. Варна с изх. № 05-101002 /А1/ 09.01.2023г., 05-10-1002 /А3/ 22.02.2023г., в което се казва, че инвестиционното предложение е допустимо, спрямо заложените в Плана за управление на речните басейни цели и мерки /ПУРБ/ и Плана за управление на риск от наводнения /ПУРН/.     
  Предвид гореизложеното и акт за приключило обявяване от 29.03.2023г., Решение № БС-51-ЕО / 27.02.2023г. на РИОСВ-Бургас и становище № 05-101002 /А1/ 09.01.2023г., 05-10-1002 /А3/ 22.02.2023г. на БД“ЧР“ – Варна на основание чл. 21, ал. 1, т. 8 и т. 11 от ЗМСМА, чл.129, ал.1 във връзка с чл. 110, ал. 1, т.5 от ЗУТ, и като взех предвид Протокол - Решение № 6 от 29.03.2023г., по т. 3 от дневния ред на ОЕСУТ на Община Бургас предлагам Общински съвет Бургас да вземе следното:
Р Е Ш Е Н И Е:

На основание чл. 21, ал. 1, т. 11 от ЗМСМА и чл.129, ал.1 от ЗУТ Общински съвет Бургас, oдобрява Подробен устройствен план – парцеларен план /ПУП – ПП/ по за осигуряване на трасе на дъждовен колектор за отводняване на улица с осови точки о.т.1 – о.т.2 – о.т.3 до о.т.4 за обслужване на ПИ в бивш масив 19, местност „Оникилика“, гр. Бургас –извън границите на урбанизираната територия на гр. Бургас, преминаващ през ПИ с идентификатори 07079.2.391, 07079.2.289 и 07079.2.216 по КК на гр. Бургас.

Решението да се изпрати в 7-дневен срок за обнародване в „Държавен вестник“ по реда на чл. 129, ал. 1 от Закона за устройство на територията.


Решението подлежи на обжалване по реда на чл. 215, ал. 4 от ЗУТ чрез Общински съвет Бургас пред Административен съд - гр. Бургас в 30-дневен срок от обнародването му.

Приложения: Окончателен проект на ПУП-ПП; Решение № БС-51-ЕО/27.02.2023г. на РИОСВ-Бургас; Становище с изх. № 05-10-1002/23.12.2022г., 05-101002 /А1/ 09.01.2023г. на БД“ЧР“; Писмо с изх. № ТД-2636-4/21.06.2022г. на „ВиК“ ЕАД – Бургас; Решение № 22-10-3 / 26.05.2021г. на ОбС-Бургас; Решение № 47-12/31.01.2023г. на ОбС-Бургас; Копие на ДВ брой 19 от 28.02.2023г.; Протокол - решение на ОЕСУТ № 6 от 29.03.2023г. по т.3 от дневния ред.
ИНЖ. ЧАНКА КОРАЛСКА
Заместник-кмет „Строителство,

инвестиции и регионално развитие“

